Uniunea Europeană impune restricții privind transportul de ovine și caprine vii din județele Arad și Bihor către statele membre
Comisia Europeană a adoptat o serie de măsuri de urgență provizorii privind infecția cu virusul pestei micilor rumegătoare în România, iar Autoritatea Națională Sanitară Veterinară și pentru Siguranța Alimentelor (ANSVSA) precizează, marți, că restricțiile impuse țării noastre vizează doar transportul animalelor vii din anumite zone afectate. Schimburile comerciale cu produse de origine animală nu suferă modificări.